আলটপকা মন্তব্য করে বিপাকে তৃণমূল প্রার্থী রেজ্জাক মোল্লা। এমনই বিতর্কিত মন্তব্য করে বসলেন তিনি যার জন্য ফের শো কজের নোটিশ খেতে হল তাঁকে। উত্তর হাওড়া কেন্দ্রের বিজেপি প্রার্থী রূপা গঙ্গোপাধ্যায় সম্পর্কে বিতর্কিত মন্তব্য করার জেরেই কমিশন শো কজ করেছে রেজ্জাককে৷ বুধবার বিকেলেই রেজ্জাকের বিরুদ্ধে শো কজের নোটিশ জারি করেন অতিরিক্ত মুখ্য নির্বাচনী অধিকারীক দিব্যেন্দু সরকার৷
রূপা গঙ্গোপাধ্যায়কে কটূক্তি করার প্রতিবাদে ভাঙড়ের তৃণমূল প্রার্থী রেজ্জাকের বিরুদ্ধে কমিশনে নালিশ জানায় বিজেপি। পেশায় অভিনেত্রী রূপা। টেলিভিশনে তাঁর অভিনীত চরিত্রের সঙ্গে রূপার তুলনা করে ব্যক্তিগত আক্রমণ শানিয়েছেন রেজ্জাক। তিনি বলেছেন, রূপা গঙ্গোপাধ্যায় কেমন সিগারেট খান আর কার সঙ্গে থাকেন, তা তিনি জানেন। রেজ্জাকের দাবি ব্যক্তিগত জীবনেও দ্রৌপদীর মতোই একাধিক পুরুষের সঙ্গে জীবনযাপন করেন রূপা।